google/wiki40b huggingface dataset:
केनेथ वाल्ट्ज

नवयथार्थवाद

राजनीतिक विज्ञान के क्षेत्र में वाल्ट्ज का सबसे महत्वपूर्ण योगदान नवयथार्थवाद (या संरचनात्मक यथार्थवाद, जैसा कि वे इसे कहते हैं) के निर्माण में है। यह अंतर्राष्ट्रीय संबंधों का एक सिद्धांत जो यह बताता है कि संप्रभु राज्योंकी वार्ता को उनपर लगे गए दबावों द्वारा समझाया जा सकता है। ये दबाव अंतर्राष्ट्रीय प्रणाली की अराजकतापूर्ण संरचना के द्वारा लगाए जाते हैं, जो उनके पास मौजूद विकल्पों को सीमित करती है। इस प्रकार नवयथार्थवाद का उद्देश्य अंतरराष्ट्रीय संबंधों में आवर्ती पैटर्न को समझाना है, जैसे किस तरह स्पार्टा और एथेंस के बीच के संबंध कुछ महत्वपूर्ण तरीकों से अमेरिका और सोवियत संघ के बीच के सम्बन्धों से मेल खाते हैं। 
वाल्ट्ज अपनी पुस्तक में और अन्य जगहों पर बार-बार इस बात पर जोर देते हैं कि वे विदेश नीतिका कोई ऐसा सिद्धांत नहीं बना रहे हैं, जिसका उद्देश्य किसी राज्य विशेष के व्यवहार या कार्यों को एक विशिष्ट समय या अवधि के दौरान समझाना है। वाल्ट्ज के लिए, नवयथार्थवाद को दो शाखाओं में बांटा गया है, रक्षात्मक और आक्रामक नवयथार्थवाद। यद्यपि दोनों शाखाएं इस बात से सहमत हैं कि सिस्टम की संरचना वह है जो राज्यों को शक्ति के लिए प्रतिस्पर्धा करने का कारण बनती है, रक्षात्मक यथार्थवाद का मानना है कि अधिकांश राज्य यथास्थिति चाहते हैं और शक्ति संतुलन को बनाए रखने पर ही अपना ध्यान केंद्रित करते हैं। संशोधनवादी राज्यों को ही ऐसे राज्य कहा जाता है जो संतुलन को बदलना चाहते हैं। वाल्ट्ज के विपरीत आक्रामक नवयथार्थवाद, जोर देकर यह कहता है कि राष्ट्र पड़ोसी राज्यों पर स्थानीय आधिपत्य चाहते हैं और प्रतिद्वंद्वी राज्यों के समक्ष स्थानीय संबंधों में अधिकार जताते हैं।
नीली छतरी वाले

कथानक

धारावाहिक में एक आम आदमी भगवानदास की कहानी है। वह घर में अपने पिता, बीवी, बच्चों और ऑफिस में बॉस की डांट सुनता रहता है।उधर, बॉस भी भगवानदास की कार्यशेली को लेकर आए दिन खरी-खोटी सुनाते हैं। धारावाहिक में शिवाय नामक पात्र को भगवान शिव बताया गया है। शिवाय से भगवान दास की मुलाकात बॉस द्वारा सुनाए गए तानों के बाद होती है। ऑफिस में बॉस के ताने सुनने के बाद वह गुस्से में एक पेड़ पर उसकी तस्वीर टांगकर पत्थर मारता है। उस दौरान उसकी मुलाकात भगवान शंकर से होती है, जो उसे पत्थर मारने से रोकते हैं। भगवान को अपने सामने पाकर भगवान दास हैरान हो जाता है और वहीं से भगवान दास और भोले शंकर के बीच दोस्ती का सफर शुरु होता है। वे सीधे तौर पर उसकी मदद तो नहीं करते पर मुसीबत के समय उसे रास्ता जरूर दिखाते हैं।
मोहन राणा

प्रकाशित कृतियाँ

कविता संग्रह-
'जगह' (1994), जयश्री प्रकाशन
'जैसे जनम कोई दरवाजा' (1997), सारांश प्रकाशन
'सुबह की डाक' (2002), वाणी प्रकाशन
‘इस छोर पर' (2003), वाणी प्रकाशन
'पत्थर हो जाएगी नदी' (2007), सूर्यास्त्र
'धूप के अँधेरे में' (2008), सूर्यास्त्र
‘रेत का पुल’ (2012), अंतिका प्रकाशन
'शेष अनेक' (2016), कॉपर कॉइन पब्लिशिंग प्रा. लि.
अंग्रेजी में अनुवादित कविता संग्रह-
'With Eyes Closed' (द्विभाषी संग्रह, अनुवादक - लूसी रोजेंश्ताइन) 2008
‘Poems’ (द्विभाषी संग्रह, अनुवादक - बर्नार्ड ओ डोनह्यू और लूसी रोज़ेंश्ताइन) 2011
फ़ॉर्च्यून ग्लोबल 500

फ़ॉर्च्यून ग्लोबल 500, जिसे ग्लोबल 500 के नाम से भी जाना जाता है, राजस्व के आधार पर विश्व की शीर्ष 500 कम्पनियों की वार्षिक रैंकिग है जिसे प्रतिवर्ष फ़ॉर्च्यून पत्रिका द्वारा संकलित व प्रकाशित किया जाता है।

रैंकिंग प्रणली

19809 तक इस सूची में केवल अमेरिका से बाहर की कम्पनियों को ही "इण्टरनैश्नल 500" नाम से सम्मिलित किया जाता है जबकि फ़ॉर्च्यून 500 में केवल अमेरिकी कम्पनियों को ही सम्मिलित किया जाता था और अभी भी इसी पद्धति का पालन किया जाता है। 1990 में अन्तर्राष्ट्रीय कम्पनियों की सूची में अमेरिकी कम्पनियों को भी सम्मिलित किया गया ताकि एक वास्तविक रूप से वैश्विक सूची बनाई जा सके। 1995 से इस सूची का वर्तमान स्वरूप ही उपयोग में है और इस सूची में शीर्ष की वित्तीय संस्थाओं और सेवा प्रदाताओं को भी राजस्व के आधार पर रैंकिग दी जाती है।
२९३९ ईसा पूर्व

२९३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामचंद्र नारायण दांडेकर

रामचन्द्र नारायण दांडेकर  (मार्च १७, १९०९ - दिसम्बर ११, २००१) भारतीय भाषाशास्त्री एवं वैदिक संस्कृति के विद्वान थे। उन्हें साहित्य एवं शिक्षा के क्षेत्र में सन १९६२ में पद्म भूषण से सम्मानित किया गया था।
२२०१ ईसा पूर्व

२२०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तल मूल्य

तल मूल्य (अंग्रेज़ी:फ्लोर प्राइस) वह कम से कम मूल्य होता है, जिस पर बोली बनाया जा सकती है।
ओरख़ोन प्रान्त

नाम का उच्चारण

'ओरख़ोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
यूरेशियाई आवार लोग

यूरेशियाई आवार (Eurasian Avar) या प्राचीन आवार मध्य एशिया के स्तेपी मैदानों की एक जाति थी जो आरम्भ में तो शायद जू-जान ख़ागानत की तुर्की मूल की थी लेकिन बाद में मिश्रित यूरेशियाई जातियों का परिसंघ बन गई। आवार एक ख़ागान द्वारा शासित परिसंघ था जिसके शक्ति के केंद्र में ख़ानाबदोश योद्धाओं का एक जत्था था। इन लोगों का वर्णन पाँचवी सदी के बाद इतिहासकारों द्वारा किया जाने लगा लेकिन मध्य और पूर्वी यूरोप पर इन्होनें अपना आवार ख़ागानत नाम का साम्राज्य मध्य छठी सदी में ही जा के क़ायम किया। इनका राज्य नवी शताब्दी के आरम्भ तक चला।
ललितासहस्रनाम

ललितासहस्रनाम, ब्रह्माण्डपुराण का अंश है। यह देवी दुर्गा की स्तुति का पवित्र ग्रन्थ है। ललिता, पार्वती की एक रूप हैं।
तरल

तरल का अर्थ होता है बहने वाला। भौतिकी (फिज़िक्स) में तरल की श्रेणी में द्रव (लिक्विड) और गैस दोनों आते हैं, क्योंकि दोनों ही बहते हैं। वैज्ञानिक दृष्टि से प्लाज़्मा भी तरल पदार्थों की श्रेणी में शामिल है। भौतिकी की वह शाखा जिसमें तरल का अध्ययन होता है तरल यांत्रिकी कहलाती है।

अन्य भाषाओँ में

"तरल" को अंग्रेज़ी में "फ़्लुइड" (fluid), उर्दू में "सयाल" (سیال‎) और यूनानी में "रेउस्तो" (ρευστό) कहते हैं।
नन्द लाल शर्मा

नन्द लाल शर्मा एक भारतीय राजनीतिज्ञ तथा पूर्व सीकर से अखिल भारतीय राम राज्य परिषद के सांसद हैं |
डाक्टर जिवागो

रूसी भाषा मे लिखा गया है कहानी रूस की साम्यवादी क्रांति के समय की है इसके लेखक बोरिस पास्तरनेक थे
सौम

सौम (صوم) और बहुवचन  सियाम (صيام)  अरबी भाषा के शब्द हैं। उपवास को अरबी में "सौम" कहते हैं। रमज़ान के पवित्र माह में रखे जाने वाले उपवास ही "सौम" हैं। उर्दू और फ़ारसी भाषा में सौम को "रोज़ा" कहते हैं।  
इस्लाम के पाँच मूलस्थंबों में से एक सौम  है।

सौम (रोज़ा) और रमज़ान

रमजान मास को अरबी में माह-ए-सियाम भी कहते हैं रमजान का महीना कभी २९ दिन का तो कभी ३० दिन का होता है। इस महीने में उपवास रखते हैं।
१०९३ ईसा पूर्व

१०९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जनार्दन प्रसाद झा 'द्विज'

परिचय

श्री जनार्दन प्रसाद झा का जन्म बिहार राज्य के भागलपुर जिलांर्तगत रामपुर डीह नामक ग्राम में २४ जनवरी,१९०५ में हुआ था। इनके पिता पं॰ उचित लाला झा माध्यमिक स्कूल में अध्यापक थे। द्विज जी की प्रारंभिक शिक्षा अपने गाँव में हुई। गांधी जी के राष्ट्रीय आंदोलन से प्रभावित होकर झा जी शिक्षा के लिए काशी चले आए। महामना मालवीय जी की प्रेरणा तथा पं॰ रामनारायण मिश्र के संपर्क में आकर सेंट्रल हिंदू स्कूल से प्रथम श्रेणी में ऐडमिशन परीक्षा में उत्तीर्ण हुए और हिंदू विश्वविद्यालय में प्रविष्ट हुए। यहीं से उन्होंने अंग्रेजी और हिंदी से प्रथम श्रेणी में कला स्नातकोत्तर की डिग्री प्राप्त की। प्रसाद जी तथा प्रेमचंद्र जी से इनकी घनिष्टता थी। कविता और कहानी कला में इन दोनों का प्रभाव झा जी की कृतियों पर पड़ा। मुंशी प्रेमचंद ने इनकी कई स्थाणों पर भूरि-भूरि प्रशंसा की है व झा जी के १९३५ में पुरस्कार का अनुमोदन भी करवाया।
द्विज जी का कार्यक्षेत्र बिहार राज्य रहा। काशी से शिक्षण समाप्त कर देवधर हिंदी विद्यापीठ में रजिस्ट्रार हुए। वहाँ से थोड़े ही दिनों में हिंदी विभागाध्यक्ष हो कर छपरा के राजेंद्र कालेज में चले गए। फिर औरंगाबाद, गया के सच्चिदानंद कालेज के प्रधानाचार्य हुए। पूर्णिया में डिग्री कालेज खुलने पर वहाँ प्रधानाचार्य का पद ग्रहण किया और अंत समय ५ मई १९६४ तक वहीं रहे। द्विज पहले ऐसे लेखक थे जिन्होंने प्रेमचंद के जीवन काल में ही उनपर पुस्तक लिखी थी।

कवितासंग्रह

अनुभूति, अंतर्ध्वअंतर्ध्वनि असंगृहीत स्फुटरचनाएँ।

कहानीसंग्रह

किसलय, माका, मृदुदल, मधुमयी 
इनके अतिरिक्त कुछ पत्रिकाओं में प्रकाशित कहानियॉ जिनका अभी संकलन नहीं हुआ है।

स्केच

चरित्ररेखा; अनेक महत्वपूर्ण भाषण, निबंध भी जिनका अभी संकलन नहीं हुआ है।
जटोली शिव मंदिर

सबसे ऊंचा शिव मंदिर

स्वामी कृष्णानंद के समाधि लेने के बाद मंदिर प्रबंधक कमेटी ने मंदिर का निर्माण जारी रखा। मंदिर में हाल ही में 11 फुट लंबा स्वर्ण कलश चढ़ाया गया है। इससे मंदिर की ऊंचाई करीब 122 फुट तक पहुंच गई। कमेटी का दावा है कि यह उत्तर भारत का सबसे ऊंचा शिव मंदिर है। जटोली स्थित शिव मंदिर में जल्द ही 17 लाख रुपए की लागत का स्फटिक शिवलिंग की स्थापना और प्राण प्रतिष्ठा की जाएगी।

मूर्तियां स्थापित होंगी

यहां पर भगवान शिव, माता पार्वती, गणेश, कार्तिकेय और हनुमान की मूर्तियां स्थापित की जाएंगी। मंदिर की खास बात है कि इसका निर्माण भक्तों द्वारा किए गए दान से ही किया गया है। मंदिर निर्माण पर अब तक करोड़ों रुपए खर्च हो चुके हैं। शिव मंदिर के साथ प्राकृतिक शिव गुफा के दर्शन के लिए आज भी भक्त दर्शन के लिए आते हैं।
विश्व शतरंज चैंपियनशिप

इतिहास

विश्व शतरंज चैंपियन की अवधारणा 19 वीं सदी में उभरा और खिताब "विश्व चैंपियन" 1845 में दिखाई दिया। इस समय के बाद से विभिन्न खिलाङी विश्व चैंपियन के रूप में प्रसिद्ध थे, पर माना जाता है कि आधिकारिक विश्व चैम्पियनशिप आम तौर पर 1886 में शुरू कि गयी थी जब यूरोप और संयुक्त राज्य अमेरिका में दो प्रमुख खिलाङी, जोहान ज़ुकेर्तोर्त और विल्हेम स्टेनिज एक मैच खेले थे। 1948 तक विश्व चैम्पियनशिप प्रतियोगिताओं खिलाङी के बीच निजी तौर पर व्यवस्थित किये मैच थे, इस वजह से खिलाड़ियों को धनराशि को खुद से जुटाना पडता था।

कारपोव और कास्परोव युग

कारपोव का 1970 के दशक और 1980 के दशक का प्रभुत्व था। उन्होंने साबित किया कि वह दुनिया में सबसे मजबूत खिलाड़ी है जब उन्होंने दो बार अपना विश्व खिताब की रक्षा कि थी। उनकी "बोआ कंस्ट्रिकटर" शैली विरोधियों को निराश कर देती थी। उस ही समय गैरी कास्पारोव खेलने की अपनी आक्रामक शैली के साथ करण प्रसिद्ध हो रहे थे।
कारपोव अंततः एक आक्रामक गैरी कास्परोव को अपना खिताब खो दिया। उन दोनों ने पांच करीबी विश्व चैम्पियनशिप मैचों लडे, जिनमें से सभी कास्पारोव द्वारा जीते गए। इस प्रकार कास्पारोव शतरंज के सुपरस्टार बन गए।

विभाजित खिताब (1993–2005)

1993 में, कास्पारोव और चैलेंजर नाइजेल शॉर्ट फाइड के भीतर भ्रष्टाचार और व्यावसायिकता की कमी की शिकायत की और पेशेवर शतरंज एसोसिएशन (पीसीए) स्थापित करने के लिए फाइड से विभाजित हो गए। इस से दो अलग विश्व चैंपियन हुए। दोनों संगठनों के विश्व चैंपियन का फैसला करने के लिए विभिन्न प्रतियोगिताओं का आयोजन किया, दोनों टूर्नामेंट मे चैलेंजर्स तय करने के लिए अलग योग्यता प्रारूप था।

पुनः एकीकृत खिताब (2006–वर्तमान)

तोपालोव और क्रामनिक के बीच एकीकरण मैच 2006 में आयोजित किया गया था। काफी विवाद के बाद, यह क्रामनिक ने जीता। क्रामनिक इस प्रकार कास्पारोव के बाद से पहली बार एकीकृत और निर्विवाद विश्व शतरंज चैंपियन बने। विश्वनाथन आनंद 2007 में विश्व शतरंज चैंपियन बने, वह 2013 तक खिताब बरकरार रखा और 2013 मे नॉर्वे के मैग्नस कार्लसन से खिताब हार गए।
हरिरामपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

हरिरामपुर उपजिला बांग्लादेश के मध्य में स्थित, ढाका विभाग के मानिकगंज जिले में स्थित है।
स्वपोषी

स्वपोषी वे सजीव हैं जो साधारण अकार्बनिक अणुओं से जटिल कार्बनिक यौगिको का निर्माण कर सकते हैं। इस कार्य के लिए आवश्यक उर्जा के लिए वे प्रकाश या रासायनिक उर्जा का उपयोग करते हैं। स्वपोषी सजीवों को खाद्य श्रृंखला में उत्पादक कहा जाता है। हरे पेड़-पौधें प्रकाश की उपस्थिति में प्रकाश संश्लेषण के द्वारा अपना भोजन स्वंय बनाते हैं तथा स्वपोषी कहलाते हैं। कुछ जीवाणु भी यह कार्य कर सकते हैं, इसके लिए वे प्रकाशीय उर्जा के स्थान पर रासायनिक उर्जा का उपयोग करते हैं।
साइबर्नेटिक्स

साइबर्नेटिक्स नियामक व्यवस्था के ढांचों का अंतःविषय अध्ययन होता है। ये नियंत्रण सिद्धांत और प्रणाली सिद्धांत से निकटता से संबंधित होता है। इसका उद्गम एवं विकास २०वीं शताब्दी के उत्तरार्ध में हुआ था। साइबर्नेटिक्स समान रूप से शारीरिक और सामाजिक (जो भाषा के आधार पर) अनुप्रयोग प्रणालियों पर लागू होता है।
डुगावा नदी

डुगावा नदी (लातवियाई: Daugava, रूसी: Западная Двина, बेलारूसी: Заходняя Дзвіна), यूरोप की एक नदी है। यह नदी वाल्दाई पहाड़ियों में आरम्भ होकर, रूस, बेलारूस और लातविया से बहती हुई रीगा की खाड़ी, जो बाल्टिक सागर का एक भाग है, में गिरती है। इस नदी की कुल लम्बाई १,०२० किमी है। यह एक नहर के द्वारा बेरीज़िना और नाईपर नदियों से जुड़ी हुई है। डुगावा नदी लातविया और बेलारूस के मध्य अंतर्राष्ट्रीय सीमांकन का काम करती है।
डुगावा नदी पर तीन पनबिजली बांध हैं - रीगास एचईएस जो रीगा से थोड़ा ऊपर को या नदी उदग्म से ३५ किमी पर है, कीगम्स एचपीपी जो नदीमुख से ७० किमी पर है और तीसरा प्लाविनास एचपीपी जो नदीमुख से १०७ किमी पर स्थित है। एक चौथा बांध, डौगावपिल्स एचईएस की योजना बनाई गई है लेकिन इसे बहुत आलोचना का सामना करना पड़ा है। बेलारूस वर्तमान में डुगावा नदी के बेलारूसी भाग में कई पनबिजली बांधों के निर्माण की योजना बना रहा है।
फाल्गुन शुक्ल सप्तमी

फाल्गुन शुक्ल सप्तमी भारतीय पंचांग  के अनुसार बारहवें माह की सातवी तिथि है, वर्षान्त में अभी २३ तिथियाँ अवशिष्ट हैं।
द्वयाधारी कूटित दशमलव

द्वयाधारी कूटित दशमलव (अंग्रेज़ी:बाइनरी कोडेड डेसिमल) इलेक्ट्रॉनिक एवं कंप्यूटिंग सिस्टम्स में, दशमलव संख्या प्रणाली की संख्याओं प्रत्येक अंक के लिये एक द्वयाधारी कूट देकर मिश्रित रूप में पूरी दशमलव संख्या केल इये लिखा गया द्वयाधारी रूप का कूट होता है। इस प्रणाली की मुख्य सुविधा है, इसके द्वारा कूटित संख्याओं को वापस अंतरन अत्यंत सरल होना है। इस कारण त्वरित गणनाओं का रास्ता बनता है। बीसीडी में प्रायः चार बिट से प्रत्येक अंक दर्शाये जाते हैं, जो ०-९ तक के अंकों के परिचायक होते हैं।
रांझणा

पटकथा

कुंदन शंकर (धनुष) वाराणसी में रहने वाला एक भारतीय हिंदू है और वह भोलेनाथ में प्रबल विश्वास रखता है। बचपन से वह ज़ोया नाम की मुस्लिम लड़की से प्यार करने लगता है।

संगीत

ए आर रहमान द्वारा दिया गया संगीत कर्णप्रिय है। फ़िल्म में बनारसिया, तुम तक, टाइटल ट्रैक और तू मन शुद्धि गाने हैं। इरशाद क़ामिल ने बोल दिये हैं और बॉस्को-सीज़र द्वारा कोरियोग्राफी की गई है।

टिकट खिड़की

80 रुपए
पुल-ए-आलम

लोग

पुल-ए-अलाम में अधिकतर पश्तून और ताजिक लोग रहते हैं।
S-श्रेणी क्षुद्रग्रह

S-श्रेणी क्षुद्रग्रह (S-type asteroid) ऐसे क्षुद्रग्रहों की श्रेणी होती हैं जिनमें सिलिका की मात्रा अधिक हो, यानि यह पत्थरीले क्षुद्रग्रह होते हैं। सारे क्षुद्रग्रहों में से लगभग १७% इस श्रेणी के होते हैं और, C-श्रेणी क्षुद्रग्रहों के बाद यह दूसरी सबसे बड़ी श्रेणी है।
फ़ेला कुटी

परिचय

ओलुफ़ेला ओलुसेगुन ओलुडोटुन रांसोमे-कुटी (Olufela Olusegun Oludotun Ransome-Kuti) का जन्म देश नाइजीरिया में 15 अक्तूबर 1938 को हुवा था। उनके पिता पादरी व कुशल पियानोवादक थे। उनकी माता, फ़ुँइलायो रांसोमे-कुटी, प्रमुख नाइजीरियाई नारीवादी थी। कुटी ने उनके प्रारम्भिक जीवन से ही संगीत व राजनीति में रुचि रखते थे।
ऊर्जा भण्डारण

किसी प्रकार की ऊर्जा को भविष्य में उपयोग करने के उद्देश्य से संचित करना ऊर्जा भण्डारण (Energy storage) कहलाता है। ऊर्जा को संचित करने वाली युक्तियों को ऊर्जा संचायक (accumulator) कहते हैं। ऊर्जा विविध रूपों में रह सकती है, जैसे विकिरण, रासायनिक ऊर्जा, गुरुत्वीय स्थितिज ऊर्जा, वैद्युत स्थितिज ऊर्जा, वैद्युत ऊर्जा, ऊष्मीय ऊर्जा (अधिक ताप पर किसी वस्तु को रखना), गुप्त ऊष्मा तथा गतिज ऊर्जा। कुछ प्रकार की ऊर्जाओं को भण्डारित करना अपेक्षाकृत सरल तथा कम खर्चीला कार्य है जबकि अन्य को भण्डारित करना अपेक्षाकृत कठिन। इसलिये ऊर्जा भण्डारण के लिये ऊर्जा को उस रूप में बदल लिया जाता है जिसमें भण्डारित करना आसान हो और जिससे आसानी से दूसरे रूप में ऊर्जा को परिवर्तित किया जा सके। भारी मात्रा में ऊर्जा के भण्डारण के लिये पम्पित जल (pumped hydro) सबसे उपयुक्त है। इसी लिये विश्व की सम्पूर्ण संचित ऊर्जा का ९९% ऊर्जा इसी रूप में संचित की जाती है। कुछ प्रकार की ऊर्जा भण्डारण कम समय के लिये ही सम्भव होता है जबकि कुछ प्रकार के ऊर्जा भण्डारण उसकी अपेक्षा बहुत अधिक समय के लिये भी किया जा सकता है।

ऊर्जा भण्डारण की विधियाँ

ऊर्जा भण्डारण की सैकड़ों विधियाँ हैं जिनमें से कुछ प्रमुख विधियाँ ये हैं-
कैलाश सत्यार्थी

परिचय

भारत के मध्य प्रदेश के विदिशा में जन्मे कैलाश सत्यार्थी 'बचपन बचाओ आंदोलन' चलाते हैं।
वे पेशे से वैद्युत इंजीनियर हैं किन्तु उन्होने 26 वर्ष की उम्र में ही करियर छोड़कर बच्चों के लिए काम करना शुरू कर दिया था। इस समय वे 'ग्लोबल मार्च अगेंस्ट चाइल्ड लेबर' (बाल श्रम के ख़िलाफ़ वैश्विक अभियान) के अध्यक्ष भी हैं।
वर्तमान समय (अक्टूबर २०१४) में सत्यार्थी नई दिल्ली में रहते हैं। उनके परिवार में उनकी पत्नी सुमेधा, पुत्र, पुत्रवधू तथा पुत्री हैं। सामाजिक कार्यों के अतिरिक्त वे एक अच्छे पाकशास्त्री (कुक) भी हैं।
1994 पायलट पेन टेनिस

पुरुष एकल

येवगेनी केफेलनिकोव ने  सेड्रिक पायोलिन को 5–7, 6–1, 6–2 से हराया।
ग्रेस मुगाबे

ग्रेस मुगाबे-मारूफ़ू (पैदाइश: 23 जुलाई 1965) ज़िम्बाब्वे के भूतपूर्व राष्ट्रपति रॉबर्ट मुगाबे की दूजी पत्नी, तथा 1996 से 2017 तक  ज़िम्बाब्वे की प्रथम महिला रहीं।

परिचय

उनकी पहली शादी स्टेनली गोरेन्ज़ा से हुई थी, गोरेन्ज़ा वायु सेना पायलट और ज़िम्बाब्वे के अंतर्राष्ट्रीय संबंध हेतु वे चीनी जनवादी गणराज्य में राजदूत थे। जब ग्रेस राष्ट्रपति मुगाबे की सचिव थीं, उस वक़्त उनके पहले दो बच्चों की पैदाइश हुई थी, पहले बच्चे का नाम 'बोला' रखा गया था और दूजे बच्चे का नाम 'रॉबर्ट पीटर जूनियर' रखा गया था। साल 1997 को उनके तीजे बच्चे, चातुंगा, की पैदाइश हुई थी। ग्रेस मुगाबे अपनी बढ़िया ख़रीदारी के लिए जानी जाती है। लोग कभी कभी ग्रेस मुगाबे को 'डिस ग्रेस' या 'द कंट्रीज़ फ़र्स्ट शॉपर' के नामों से बुलाते हैं।
चंदौरी कला

आमानाला बाँध

यह चंदौरी कला का प्रमुख जलाशय हैँ जिसकी दूरी 2 किलोमीटर पश्चिम दिशा की ओर हैँ इस बाँध में 1 गेट प्रमुख है जो बाँध का पानी भरने के बाद इस एकमात्र गेट से पानी को छोडा जाता हैँ 2 नहरो के माध्यम से पानी सभी खेतो तक पहुचता हैँ।यह बाँध जल संसाधन विभाग सिवनी के अंतर्गत आता हैँ।

मनोरा पहाड़

यह 5 किलोमीटर पश्चिम दिशा की ओर स्थित है जिसे चंदौरी कला में आसानी से देखा जा सकता हैँ यह विभिन्न प्रकार के पेड़ पाये जाते हैं जिसमे सागोन सर्वाधिक हैँ। इस क्षेत्र मे हरियाली छटा चारो ओर दिखायी देती हैँ।
पर्वत एवं घाटी समीर

अधिकांश पर्वतीय क्षेत्रों में दो प्रकार की दैनिक पवनें चलती हैं। दिन के समय पर्वतीय ढाल वाला क्षेत्र उसकी घाटियों की अपेक्षा अधिक गएम हो जाता हैं, जिसके कारण पवन का संचरण घाटी से ऊपर की ओर होने लगता हैं। इसी को घाटी समीर कहतें हैं। इसके विपरीत सूर्यास्त के बाद रात्री के समय यह व्यवस्था पलट जाती हैं। पर्वतीय ढालों पर पार्थिव विकीरण द्वारा तेजी से उष्मा का विसर्जन हो जाने से वहां उच्च वायुदाब का क्षेत्र बन जाता हैं तथा ऊचाई वाले भागों से ठंडी एवं घनी हवा नीचे बैठने लगती हैं, इस पवन को पर्वत समीर कहतें हैं।
भूकर

भूकर एक जाट गोत्र है।
ओपेलाइका

ओपेलाइका (Opelika) संयुक्त राज्य अमरीका के पूर्वी ऐलाबैमा राज्य में एक औद्योगिक तथा व्यापारिक केंद्र है तथा संघीय राजपथ पर बसा हुआ है। सन् 1773 ई. में इसकी स्थापना हुई थी। यह नगर सेंट्रल जार्जिया रेलवे तथा वेस्टर्न ऐलाबैमा रेलवे द्वारा जुड़ा हुआ है।
बहु-प्रतिभा सिद्धांत

बहु-प्रतिभा का सिद्धान्त (theory of multiple intelligences), लोगों एवं उनकी विभिन्न प्रकार की प्रतिभाओं (तार्किक, दृश्य संबंधी, संगीत आदि) के बारे में हार्वर्ड गार्डनर का एक मनोवैज्ञानिक सिद्धांत है जिसे उन्होने सन् १९८३ में प्रतिपादित किया। इस सिद्धान्त के द्वारा बुद्धि की अवधारणा (कांसेप्ट) को और अधिक शुद्धता से परिभाषित किया गया है और यह देखने की कोशिश की गयी है कि बुद्धि को मापने के लिये पहले से मौजूद सिद्धान्त किस सीमा तक वैज्ञानिक हैं।

परिचय

गार्डनर के बहु-प्रतिभा सिद्धांत के अनुसार परम्परागत रूप से परिभाषित बुद्धि की परिभाषा बहुत संकीर्ण है और यह मानव में विद्यमान विविध प्रकार की क्षमताओं का समुचित प्रतिनिधित्व नहीं करती। इसके अनुसार, वह बच्चा जो आसानी से पहाड़ा याद कर लेता है जरूरी नहीं कि दूसरे बच्चे से अधिक प्रतिभाशाली हो जिसे पहाड़ा याद करने में कठिनाई होती है। हो सकता है कि दूसरा बच्चा किसी दूसरे तरह की बुद्धि में अधिक बुद्धिमान हो। ऐसा भी सम्भव है कि वह बच्चा गुणा की प्रक्रिया बिल्कुल ही अलग ढ़ंग से देखता हो जिसके कारण उसकी प्रगाढ़ गणितीय बुद्धि का किसी को अन्दाज न मिल पा रहा हो।
गार्डनर का मत है कि प्रत्येक व्यक्ति में सात प्रकार की प्रतिभाएं होती हैं। किसी व्यक्ति में दो या अधिक प्रधान प्रतिभाएं हो सकती हैं और कुछ लोग ऐसे होते हैं जिनमें सात प्रतिभाएँ संतुलित रूप से होती हैं। हॉवर्ड गार्डनर ने शुरुआत में सात प्रतिभाएं सूत्र रूप में रखीं। उनकी सूची अस्थायी थी। पहली दो को स्कूलों में विशेषतौर पर महत्व दिया गया है, अगली तीन सामान्यतः कला से जोड़ी जाती हैं, एवं अंतिम दो वे हैं जिन्हें होवर्ड गार्डनर ने 'व्यक्तिगत प्रतिभा' कहा। wacheeenn!!!
सरल यंत्र

यांत्रिक लाभ (मेकैनिकल ऐडवांटेज)

उत्पादित बल (आउटपुट फोर्स) एवं लगाये गये बल (इन्पुट फोर्स) के अनुपात को यांत्रिक लाभ कहते हैं। उदाहरण के लिये किसी उत्तोलक का यांत्रिक लाभ इसके दोनो भुजाओं के अनुपात के बराबर होता है। इसी प्रकार किसी नत तल का यांत्रिक लाभ cos(theta) के बराबर होता है जहाँ theta नत तल का क्षैतिज से झुकाव का कोण है।

मिश्र यंत्र (compound machine)

ऐसे यंत्र जो दो या अधिक सरल यंत्रों के समिश्रण से बने होते हैं, मिश्र यंत्र या संयुक्त यंत्र कहलाते हैं। जैसे कैंची, उत्तोलक (लीवर) और पच्चर (वेज) दोनों के सिद्धान्तों का उपयोग करके कार्य करती है। ऐसी मशीनें जो काम कर सकतीं हैं वह कार्य सरल मशीनों द्वारा करना कभी-कभी असम्भव होता है।
ऐसी मशीनों को जिसमे बहुत सी सरल मशीनें प्रयुक्त होती हैं, कभी-कभी जटिल यंत्र (complex machine) भी कहते हैं। जैसे सायकिल, आटोमोबाइल आदि।
गोपीचंद श्रीनागर

गोपीचंद श्रीनागर का जन्म १७. ०३..१८३४ ई० को कानपुर, उ०प्र० में हुआ। ये बाल साहित्य के प्रसिद्ध कवि हैं।आपकी प्रमुख कृतियाँ हैं- चुनमुन, रामकथा, रुनझुन बालगीत, नटखट, शिशुगीत, दादी की पहेलियाँ
बर्निंग ब्रेन सोसाइटी

बर्निंग ब्रेन सोसाइटी  (बी बी एस) एक भारत और संयुक्त राज्य अमरीका में स्थित गैर-सरकारी संस्था है जो नागरिक अधिकार और सार्वजनिक स्वस्थ्य के मामलों पर काम करती है।  
सार्वजनिक स्वस्थ्य में वह तम्बाकू नियंत्रण की दिशा में मुख्य रूप से काम करती है।

शाखाएँ और इतिहास

इसकी शाखाएँ चण्डीगढ़ और डेलावेयर में हैं। इसकी स्थापना २००१ में हेमन्त गोस्वामी ने की थी जो अब इसके अध्यक्ष हैं।
इंदर मल्होत्रा

इंदर मल्होत्रा (1930 – 2016) एक भारतीय पत्रकार, संपादक और लेखक थे।  वह भारत में कुछ शेष राजनीतिक पर्यवेक्षकों में से एक थे, जो 1947 में औपनिवेशिक शासन से भारत की स्वतंत्रता प्राप्त करने से पैदा हुए थे, और इस के बाद से सक्रिय थे।

कैरियर

मल्होत्रा स्टेट्समैन में नई दिल्ली में 1965 से 1971 तीक निवासी संपादक थे। वह टाइम्स ऑफ इंडिया में भी 1978-1986 तीक इस ही स्थान पर रहे। इसके साथ ही वह 1965-1978 तीक द गार्डियन अख़बार के भारत के लिए संवाददाता रहे। 1986 के बाद से वह एक सिंडिकेटेड स्तंभकार रहे और उन्होंने भारत में और विदेश में कई दैनिक समाचार पत्रों और पत्रिकाओं के लिए लिखा। 1991 में मल्होत्रा ने इंदिरा गांधी की राजनीतिक और व्यक्तिगत जीवनी लिखी।

पुरस्कार

इंदर मल्होत्रा को 2013 में रामनाथ गोयनका लाइफटाइम अचीवमेंट पुरस्कार मिला।

निजी जीवन और मौत

मल्होत्रा 1930 में पैदा हुआ था। 11 जून, 2016 को उसका देहांत हो गया। उनकी शादी रेखा मल्होत्रा, 1950 के दशक में राम गोपाल नृत्य मंडली के साथ रही पूर्व शास्त्रीय नर्तकी के साथ   , हूई थी। रेखा की 81 साल की उम्र में 2007 में मौत हूई थी। जोड़े का एक बेटा था।
समान्तरषटफलक

ठोस का नामकरण

इस ठोस में छः सतहें होती हैं। प्रत्येक सतह के समान्तर सामने की  सतह होती है। इसलिए इसे समान्तर षट्फलक कहते हैं।

घन(Cube)

यह भी एक प्रकार का समान्तर षट्फलक है जिसकी प्रत्येक सतह बराबर है और आमने सामने की सतहें अनुरूप और समान्तर हैं। आधार वर्ग है।

घनाभ(Cuboid)

यह भी एक समान्तर षट्फलक ठोस है जिसका आधार एक आयत है। आमने सामने की सतहें समान्तर और आकार में अनुरूप होती हैं।

समचतुर्भुजाकर आधार पर समान्तर षट्फलक

यह एक ऐसा समान्तर षट्फलक ठोस है जिसका आधार समचतुर्भुज(rhombus) है और आमने सामने की सतहें अनुरूप और समान्तर हैं।

समान्तर चतुर्भुज के आधार पर बना समान्तर षट्फलक

यह एक ऐसा समान्तर षट्फलक ठोस है जिसका आधार समान्तर चतुर्भुज है। और आमने सामने की सतहें समान्तर और अनुरूप हैं।